**Bilješke uz III. Izmjene i dopune proračuna za 2020. godinu**

Treće izmjene i dopune Proračuna potrebne su zbog usklađenja s planiranim projektima i investicijskim radovima.

Kako bi uskladili planirane investicije, projekte i programe s ostvarenim i ugovorenim smanjili smo prihode za 5.843.275,80 kuna. Novi plan iznosi 13.529.217,55 kuna s prenesenim viškom prihoda u iznosu od 1.712.570,65 kuna, što čini ukupan proračun od **15.241.788,20** kuna.

**OPĆI DIO PRORAČUNA**

**Prihodi i primici**

**Konto 61 Prihodi od poreza** smanjeni su u iznosu od 551.290,00 kuna.

**Konto 63 Prihodi od inozemstva** smanjeni su u iznosu od 3.957.300,45 kuna zbog:

* Projekt Stari grad nije realiziran
* Projekt Dom Šibovac planiran je u punom iznosu zbog natječaja a dio realizacije se prenosi u sljedeću godinu

**Konto 64 Prihodi od imovine** su smanjeni u iznosu od 14.642,35 kuna a usklađeni su prema do sada ostvarenim prihodima.

**Konto 65 Prihodi od upravnih i administrativnih pristojbi, pristojbi po posebnim propisima i naknada** su smanjeni za 149.740,00 kuna.

**Konto 66 Prihodi od prodaje proizvoda i robe te pruženih usluga i prihodi od donacija** smanjeni su za donacije dana šljiva u iznosu 104.420,00 kuna.

**Konto 71 Prihodi od prodaje neproizvedene imovine** su smanjeni za 928.993,00 kuna jer industrijska zona nije prodana.

**Konto 72 Prihodi od prodaje proizvedene dugotrajne imovine** smanjeni su za 136.890,00 kuna jer nije prodan stan u vlasništvu Općine kao i planirana prodaja postrojenja i opreme.

**POSEBNI DIO PRORAČUNA**

U Posebnom dijelu Proračuna rashodi i izdaci raspoređeni su prema programima, aktivnostima, ekonomskoj klasifikaciji i izvorima financiranja gdje je vidljivo svako povećanje ili smanjenje rashoda i izdatka kako slijedi:

**GLAVA 00101 OPĆINSKO VIJEĆE**

**Program 1001 Javna uprava** – planirana sredstva Općinskog vijeća smanjuju se za 21.470 kuna, jer se nije obilježavao dan Općine kao i ostale proslave (uzrokovano Covid 19).

**GLAVA 00102 URED NAČELNIKA**

**Program 1003 Javna uprava i administracija** – planirana sredstva za provođenje ovog programa se smanjuju u iznosu 54.626,80 kn zbog smanjenja dnevnica, rashoda za službena putovanja, prekogranične suradnje, seminara, goriva i dr.

**002. RAZDJEL JEDINSTVENI UPRAVNI ODJEL**

**GLAVA 00201 JEDINSTVENI UPRAVNI ODJEL**

**Program 1005 Javna uprava i administracija i povećava se za 50.057,00 kuna zbog danog kratkoročnog zajma:**

* Zajedničkih troškova službe (seminari, poštarina, usluge promidžbe i informiranja, usluge odvjetnika, sudske pristojbe i dr.
* Nabave opreme (sitni inventar, uredska oprema, uredski namještaj i dr.)
* Javnih radova
* Dani zajmovi

**Program 1006 Upravljanje imovinom se smanjuje u iznosu od 3.198.343,00 kuna a odnosi se na:**

* Investicijsko uređenje (bivše) škole Pakrani smanjenje za 75.000,00 kuna
* Zgrada općine (tekuće i investicijsko uređenje) smanjenje za 24.000,00 kuna
* Nabava objekata (Stari mlin) smanjenje za 900.000,00 kuna
* Nabava imovine (otkup zemljišta) smanjenje za 10.400,00 kuna
* Rekonstrukcija i opremanje doma Šibovac smanjenje za 1.891.250,00 kuna
* Izgradnja turističko – kulturnog centra Sirač smanjuje se u potpunosti za 277.500,00 kuna
* Redovno tekuće i investicijsko održavanje objekata i opreme smanjuje se za 20.193,00 kuna

**Program 1007 Javne potrebe u školstvu** smanjuje se za 40.840,00 kuna a odnosi se na smanjenje mjesečne karte za predškolce, prehrane za predškolu, djelatnica koja je trebala biti zaposlena u vrtiću na pola radnog vremena (predškola) nije bila zaposlena zbog prve izolacije (Covid 19) i dr.

**Program 1008 Socijalna skrb** – planirana sredstva se smanjuju za 33.550,00 kuna zbog manje zatraženih/isplaćenih jednokratnih pomoći obiteljima i kućanstvima, pomoći za ogrjev, naknada za troškove stanovanja, pomoći za novorođenče, troškova socijalno ugroženih osoba i dr.

**Program 1009 Promicanje kulture** smanjuje se u iznosu od 473.685,00 kuna zbog ne održavanja Dana šljiva i rakije, Dana kulture nacionalnih manjina, smanjenja sredstava za Advent i doček Nove godine. Isto tako projekt Spomenik kulture Stari grad nije odobren. Korekcija troškova na Danima šljiva i Adventu u iznosu od 420,00 kuna

**Program 1011 Razvoj civilnog društva je** smanjen za 109.280,00 kuna zbog smanjenja pomoći vjerskim zajednicama te smanjenja sredstava udrugama sukladno broju prijavljenih na javni natječaj. Trošak održavanja Wifi4EU smanjen je jer su troškovi održavanja ugovoreni na tri godine.

**Program 1012 Organiziranje i provođenje zaštite i spašavanja** je povećano u iznosu 4.750,00 kuna zbog povećanja troškova Civilne zaštite.

**Program 1013 Jačanje gospodarstva** je smanjen za 138.254,00 kuna zbog ukidanja komunalnog gospodarstva koje je bilo planirano no nije realizirano. Prostorni plan Općine Sirač je isto smanjen.

**Program 1014 Potpora poljoprivredi** je smanjen u iznosu 105.000,00 kuna zbog smanjenog broja goveda, te nije bilo prijavljenih za subvenciju sadnica šljiva.

**Program 1019 Zaštita okoliša** je smanjen za 165.574,00 kuna zbog subvencioniranja opreme za zaštitu okoliša od države.

**Program 1020 Poduzetnička zona Lanara** je smanjen u iznosu od 132.650,00 kuna jer nije realiziran otkup zemljišta i izgradnja trafostanice koja je bila planirana no donesen je prostorni plan Poduzetničke zone.

**Program 1021 Program Zaželi - učim, radim, pomažem** smanjen je za 222.504,00 kuna zbog manjih troškova u području dnevnica, naknada za prijevoz, promidžbe, upravljanja projektom i administracijom.

**Program 1022 Program uređenje sportskog kompleksa Lanara** je dodan u iznosu od 76.000,00 kuna za gradnju nadstrešnice na tribinama.

**Program 1024 Javna ustanova Komus** je povećan u iznosu od 476,00 kuna za tekuće donacije koje su isplaćene ustanovi Komus za ispitivanje strojeva i osposobljavanje ZOP i ZNR, za tekuće poslovanje ustanove i zbog nedostatka prihoda van sezone.

**GLAVA 00202 KOMUNANA INFRASTRUKTURA**

**Program 1017 Izgradnja komunalne infrastrukture** je smanjen za 1.531.950,00 kuna zbog:

* Radovi na Mrtvačnici Bijela nisu realizirani u cjelokupnom iznosu od 10.000,00 kuna
* Sanacija nogostupa u Kipu nije realizirana u cjelokupnom iznosu od 20.000,00 kuna
* Izgradnja plinovoda je povećana za 69.000,00 kuna u Miljanovcu
* Izgradnja kanalizacije nije realizirana u cjelokupnom iznosu od 150.200,00 kuna
* Izgradnja javne rasvjete nije realizirana u cjelokupnom iznosu od 264.000,00 kuna
* Opremanje groblja je smanjeno u iznosu od 54.900,00 kuna
* Ulaganja na tuđu imovinu smanjena su u iznosu od 462.500,00 kuna
* Izgradnja ceste u Radićevoj (odvojak prema Ajmanu) je povećana za 18.000,00 kuna (radovi su izvršeni u tom iznosu)
* Rekonstrukcija i sanacija ceste Pakrani – Bijela -Borki je smanjena u iznosu od 27.360,00 kuna prema stvarno izvedenim troškovima (projektna dokumentacija)
* Krešimirova ulica je povećana u iznosu od 51.000,00 kuna prema ponudbenom troškovniku
* Odvojak u Kipu nije realizirana u cjelokupnom iznosu od 35.000,00 kuna
* Groblje Miljanovac je smanjeno u iznosu od 45.990,00 kuna prema potpisanom ugovoru s izvođačem radova

**Program 1035 Legalizacija komunalne infrastrukture** nije realiziran kao što je planirano i u potpunosti je smanjen za 600.000,00 kuna

**GLAVA 00203 KOMUNALNE DJELATNOSTI**

**Program 1026 Održavanje nerazvrstanih cesta** je povećano u iznosu od 318.500,00 kuna zbog većih troškova održavanja. Zimsko održavanje je smanjeno u iznosu od 60.500,00 a u potpunosti je sufinancirano. Horizontalna i vertikalna signalizacija je smanjena u iznosu od 1.000,00 kuna.

**Program 1029 Održavanje javnih zelenih površina** se smanjuje u iznosu od 137.000,00 kuna zbog usklađivanja sa stvarnim troškovima.

**Program 1030 Održavanje građevina, uređaja i predmeta javne namjene** je povećano u iznosu 116.668,00 kuna zbog povećanih stvarnih troškova.

Program 1031 Održavanje groblja i mrtvačnica unutar groblja je povećano u iznosu od 34.000,00 kuna.

Program 1032 Održavanje čistoće javnih površina je smanjeno u iznosu od 15.000,00 kuna u skladu sa dosad izvršenim rashodima.

Program 1033 Održavanje javne rasvjete je smanjeno u iznosu 35.000,00 kuna u skladu sa dosad izvršenim rashodima.

Program 1034 Dezinfekcija, dezinsekcija i deratizacija povećana je u iznosu od 1.000,00 kuna

Program 1036 Nabava kamenog materijala je smanjena je u iznosu od 30.000,00 kuna.

Bilješke su sastavni dio Proračuna.